Bo Momdasu a Klengeltengat - Thomas S. Monson
Bo Momdasu a Klengeltengat
A Chedam er a Babeluades a medenge ngelsengesed e mo ngosukid sel domekedong er Ngii el kirel a ngesou.
Betik er a renguk el rodam me a rodos, tial ongdibel a mong meng okeua me a etui er sera le kengei er ngak, er sera October 4, 1963, el mlo er a Chelchad er a Teruich me a Terung el Apostol. A okeua-me a etiu el rak a kmal kemanget. Eng di, domes er ngii, eng kora kedeb el taem er sera kdechor er a Tabernacle el mlo mengedecheduch er a kot el cheldechedechak er a klou el ongdibel.
Ng betok a mla mengodech er sera October 4, 1963, el mer chelechang. Ke de kiei er a ngodech el taem er a reksi er a beluulechad. Kede mla mukngeltengat er a kmal betok. Me ng uaisei eng di a lebebil er a taem eng meringel er kid a omes a telemall me a kengei ra klengit el ngarngii el meliuekl er kid e diak bol mesaul a rengud. Ak mla metik el kmo, sei el bai lak domes er a kngtil, e bai omes er a moktek er kid me a klengeltengat er a klengar er kid, luldimukl er ngii a ikel kmal mekekerei, ma lebebil eng diak deues el klengeltengat, eng sebeched el metik er a klou el deureng.
Me sera kumes er a ikal merko el okeua me a etiu el rak, eng ngarngii a blak betik. A kot a betok el bla ksiseb er ngii a diak el belkul a kmo kedemes el tokubets. E merang, le sel taem el dilubech eng ual dimlak el tokubets e diua bek el tekoi. Eng di, osenged er ngii, eng millisiich e omekngeltengat a klengar—luldimukl a klengar er ngak. Ng soak obo momes a ika losisiu el omeruul el mei er kau—el ngii, a ungil bo momdasu el kirel er a klengar er kau e momes a kmal di klengeltengat, el meklou me a mekekerei, el kau a mla ngmai.
Ak mo mesisiich sel kluut lomes aikal merko el rak el klemedengei er ngak a kmo a nglunguuch a morenges e monger. Kede medengelii sel klemerang el ngara 2 Nephi er a Babier er a Mormon el kmo a rechad a ngarngii me bol deu a rengrir.”1 A kuuchais el kmo a oumesingd el deureng a mor ngii sel bododengei el kmo ngsebeched el mengedecheduch er a Chedam er a Babeluades lokiu a nglunguuch el ngii a morenges e monger—altang ng diak dodengei el kmo ng mekerang e oingerang e kede nguu a nger, eng di a ikang amo morenges lokiu a Chedam er a Babeluades el medengelkid e betik a rengul er kid e soal a doldeu a rengud. Ngii ng diak el blal yaksok el sel ngariou a rengud, eng mo orkedii a chimad e mengetikaik er kid, e meskid a nger er a nglunguched?”2
Me a ika el sesei el temek el mo mengedecheduch, eng soak el mouchais a telkib el okesiu er a omeruul el dilubech el nglunguchek a mlorenges e mlonger el ngii, a kumes er a ikal merko el rak, eng milsak a klengeltengat me a rebebil er a rechad. A journal er ngak er a bek el sils, el kuluches er a ikal betok el rak, a mla ngosukak el mes a bebil el ngii a locha sebechel el diak dobedebek.
Sera uchelel a 1965, eak mlo er a ongdibel er a stake me a bebil er a miting er a beluu er a South Pacific. Tia mle ketenget el morngii el beluu er a beluulechad, tiang a taem el diak kubes er ngii. Betok el chedaol tekoi a dilubech er tial urerek er sera bok kebetech ngak me a roungerachel, rechedal a ikelesia, me a remisionari.
Sera Sabadong me a Sandei, el